**MUISTIO**

**”LEIKIN VOIMA” - OHJAUSRYHMÄN KOKOUS**

Aika ja paikka : 21.10.16 klo 9, kasvatus- ja opetusvirasto

Läsnä: Marika Knuutila, Petra Westberg, ~~Eija Mattila, Kirsi Leino, Eeva Koskinen~~, Mari Lätti, Päivi Tiesmaa (pj.) ja Sari Ågren (siht.)

1. **Ohjausryhmän perustaminen, puheenjohtajan ja sihteerin valinta**

Rauman kaupungin varhaiskasvatus on saanut hankerahaa ”Leikin voima” – pedagogiikan ja johtamisen kehittämistoimintaa varten Opetushallitukselta. Hanke toteutetaan yhteistyössä kaupungin varhaiskasvatuksen ja kaupungissa toimivien yksityisten päiväkotien kanssa. Hankkeen toimintaa suunnittelee ja valvoo ohjausryhmä, jonka ensimmäiseen kokoukseen oli kutsuttu edustajia kaupungin varhaiskasvatuksesta sekä kaikista osallistuvista yksityisistä päiväkodeista. Ohjausryhmän puheenjohtajaksi valittiin Päivi Tiesmaa ja sihteeriksi Sari Ågren.

1. **Hankkeen esittely**

Puheenjohtaja esitteli hanketta ja sen taustoja lyhyesti. Osallistujille oli toimitettu hankehakemus ja –päätös sähköpostitse tutustuttavaksi.

1. **Hankesuunnitelma**

Käytiin keskustelua hankesuunnitelman lopullisesta muodosta. Muutoshakemus toimitetaan Opetushallitukselle ennen vuodenvaihdetta. Ohjausryhmä päätti, että hankkeessa lähdetään toteuttamaan kolmea kokonaisuutta, jotka sisältävät pedagogisen johtajuuden kehittämisen, leikkipedagogiikan ja oppimisympäristöjen kehittämisen sekä tietotekniikan käyttöönoton kasvatus- ja opetustyön tueksi (pilotoimalla 2-3 päiväkodissa). Pedagogisen johtamiseen päätettiin ottaa tueksi Tmi Arja Kitolan tarjoama johtamisen 10 koulutuskertaa sisältävä prosessikoulutus. Sihteeri kutsuu Arja Kitolan seuraavaan kokoukseen suunnittelemaan koulutusta yhdessä ohjausryhmän kanssa. Toisten kokonaisuuksien osalta sovittiin, että sihteeri selvittää Hanne Nymanin ”Leikin voima” – koulutuskokonaisuuden mahdollisuuksia ja sisältöjä. Mari Lätti pyytää Kirsi Yliseltä tarjousta leikkipedagogiikan koulutuksesta/ koulutuksista. Ryhmä jätettiin vielä pohtimaaan muitakin vaihtoehtoja, joita voi nostaa esille seuraavalla kerralla.

1. **Rahoituksen käyttösuunnitelma**

Opetushallitus on myöntänyt hankkeelle 47 600 euroa. Sen lisäksi kunnan pitää omarahoittaa hanketta 20 400 eurolla. Omarahoitus on tarkoitus kattaa laskennallisena omarahoitusosuutena henkilöstökustannuksin. Sihteeri lähestyy Opetushallitusta ja kysyy lupaa muutoksiin hyväksytyssä käyttösuunnitelmassa. Tarkoituksena olisi siirtää rahoitusta vuokrista matkakustannuksiin ja tarvikkeista palveluihin.

1. **Seuraava kokous**

Ohjausryhmä kokoontuu seuraavan kerran keskiviikkona 7.12. klo 13-15.30 kasvatus- ja opetusviraston kokoushuoneessa. Silloin toivotaan paikalle edustusta kaikista yksityisistä päiväkodeista. Kokouksessa sinetöidään hankesuunnitelma, rahoituksen käyttösuunnitelma sekä suunnitellaan Arja Kitolan kanssa pedagogisen johtajuuden koulutuskokonaisuus.